“Я не першы раз прымаю ўдзел у візітах “ad limina Apostolorum”, не першы раз сустракаюся ў межах такога візіту з Пантыфікам, аднак упершыню фармат гэтай сустрэчы быў іншы, не такі, як раней. Мы прывіталіся з Папам, потым селі вакол яго і тады ён папрасіў нас прадставіць сітуацыю Касцёла ў Беларусі. Я зрабіў гэта, пасля чаго адбыўся дыялог: Папа задаваў пытанні нам, потым мы задавалі пытанні яму. Яго найбольш цікавілі праблемы сям’і, выхавання моладзі, фармацыі святароў і кансэкраваных асобаў, адносіны з дзяржавай, з іншымі канфесіямі, асабліва з Праваслаўнай Царквой”, – распавёў старшыня Канферэнцыі КББ.